Zavičajni muzej Travnik
<s>Zavičajni muzej Travnik je muzejska ustanova u Travniku, Bosna i Hercegovina, a ujedno i jedini muzej na području današnjeg Srednjobosanskog kantona.</s><s>Muzej brine nad svim kulturno-historijskim spomenicima i prirodnom baštinom na području općine Travnik.</s>

<s>Historija 
Osnovan je 1950. godine i prvobitno se nalazio na nekoliko lokacija.</s><s>Od 1972. godine nalazi se u zgradi prvobitno namijenjenoj za medicinsko-zdravstvene svrhe, sagrađenoj 1928. godine iz sredstava Rockfelerove fondacije.</s>

<s>Fundus muzeja sadrži oko 80 hiljada eksponata, a stalna izložbena postavka Muzeja sastoji se od:
 Prirodoslovna postavka, od 1976. god.</s><s>U pet sala su izloženi eksponati iz paleontologije, minerologije, petrografije i zoologije.</s><s>Za formiranje ove zbirke posebne zasluge ima profesor travničke Nadbiskupske velike gimnazije Erich von Brandis.</s><s>Mnoge vrste do tada nepoznatih biljaka, koje je on otkrio, u nauci nose njegovo ime.</s><s>Brandis je sakupio, determinisao i sistematski obradio raznovrsne primjerke biljnog svijeta u herbariji koji se danas čuva u Zemaljskom muzeju Bosne i Hercegovine u Sarajevu.</s><s>Zoološku zbirku je sakupio zahvaljujući poznanstvima sa mnogim ljudima nastanjenim u raznim krajevima svijeta.</s><s>Tako su, naprimjer, u Gimnaziju dospjeli eksponati lava i tigra iz Bečkog muzeja u Schönbrunnu.</s><s>U zoološkoj zbirci su izloženi vrijedni eksponati sa skoro svih kontinenata i iz mnogih okeana i mora,
 Arheološke postavke
 Kulturno-historijske postavke
 "Život i običaji ljudi travničkog kraja" (Stalna izložbena  postavka fotografija)</s>

<s>Pored pomenutih zbirki vremenom su se formirale i nove zbirke: Fototeka sa 4000 fotografija, Zbirka dokumenata novije historije, te fond umjetničkih slika, u kojem se vrijednošću i značajem ističe kolekcija slika, slamoreza i crteža Muhameda Kulenovića, krakovskog studenta i predratnog revolucionara koji je posljednjih godina stvarao u Travniku.</s>

<s>Etnološka zbirka je bogata raznovrsnim materijalom.</s><s>Posebno se ističu primjerci stare gradske nošnje iz 19. vijeka, narodne nošnje iz travničkog kraja, te brojni i raznovrsni predmeti materijalne kulture naroda Bosne i Hercegovine.</s><s>Muzej posjeduje bogatu zbirku sa lapidarijem, u kojoj je sakupljen materijal od prahistorije do osmanskog doba.</s><s>Numizmatički fond sadrži 10.000 primjeraka novca različite provenijencije i iz različitih historijskih perioda.</s><s>Za rad je osposobljena vrijedna biblioteka koja sadrži 5.500 jedinica i posjeduje dragocjene primjerke knjiga iz XVII, XVIII i XIX vijeka, kao i niz stručnih časopisa, radova i savremenih naslova.</s>

<s>Također, Zavičajni muzej Travnik ravija i vlastitu izdavačku djelatnost.</s><s>U okviru muzeja djeluje Memorijalni muzej rodna kuća Ive Andrića, a pod patronatom muzeja je i srednjovjekovna tvrđava Stari grad.</s>

<s>Vanjski linkovi 
 Službena stranica muzeja</s>

<s>Reference</s>

<s>Muzeji u Bosni i Hercegovini
Travnik</s>

